Kirk Douglas

**Kirk Douglas**, eegentlich *Issur Danielowitsch Demsky*, russ. Иссур Даниелович Демский (* 9. Dezember 1916 in Amsterdam, New York; † 5. Februar 2020 in Beverly Hills, Kalifornien) weer en US-amerikaansch Schauspeler. In de 1950er un 1960er Johren tell Douglas to de führen Hollywood-Stars un weer faken in Western un Avendüerfilmen to sehn. Meest geev he in sien Films den harten Mann mit stark maskulien Utstrahlen. He is Vader vun den US-amerikaanschen Schauspeler Michael Douglas.

## Leven
Kirk Douglas wurr as Söhn vun düütschspakig jöödsch-russisch Inwannerer (ut Homel, Wittrussland) boren. Wiels sien Kindheit leev he in en New Yorker Armenveertel. För den Besöök vun School un College muss he sück dat Geld hart verdeenen. Douglas wunn en Ringkampstipendium un drüff dordör an de St. Lawrence University studeeren (Chemie un Engelsch Literatur). Um de Studienkösten betahlen to können, hett he as Huusmeester arbeit. Eerst en tweet Stipendium för de American Academy of Dramatic Arts führ hüm denn an den Broadway.

He muss sien Broadway-Engagements wegen den Kriegsinsatz bi de US Navy (1941) för en körten Tiet ünnerbreken. Eerst nah dat Enn’ vun den Tweeten Weltkrieg kunn he wedder an dat Theater an den Broadway trüggkehren. An’ 2. November 1943 hett he de Schauspelerin Diana Dill heiraadt. Ut disse Ehe stammen de twee Söhns Michael un Joel. 1951 hebbt se sück scheeden laaten, un Douglas hett 1954 de ut Hannober stammen Anne Buydens heiraadt, mit de he bet to sien Dood verheiraadt weer. Mit hör harr he twee wiedere Söhns, Peter un Eric Anthony. An’ 6. Juli 2004 wurr Eric dood in en New Yorker Apartment upfunnen. He harr siet Johren ünner Drogen- un Alkoholproblemen leeden.

Sien Filmdebüt harr Kirk Douglas in den Film *[[The Strange Love of Martha Ivers|Die seltsame Liebe der Martha Ivers]]* (1946) an de Siet vun de bekannt Schauspelerin Barbara Stanwyck. De good Kritiken verhulpen hüm to sien nächst groot Rull as *Noll Turner* in den Film *[[I Walk Alone|Vierzehn Jahre Sing-Sing]]* (1948). För sien Rull in den Film *[[Champion|Zwischen Frauen und Seilen]]* (1949) kreeg he sien eerste Oscar-Nomineeren. In de folgen fiev Johren speel he mehr as twalf Hööftrullen, dorünner in *[[Young Man with a Horn|Der Mann ihrer Träume]]*, *[[20,000 Leagues Under the Sea|20.000 Meilen unter dem Meer]]* un in *[[Ulisse|Die Fahrten des Odysseus]]*.

1955 grünn Douglas sien eegen Filmprodukschoonsfirma, de he nah sien Moder nömmen dee (Bryna Company). Bit 1960 speel he ünner annern in so bekannt Films as *[[Paths of Glory|Wege zum Ruhm]]* (1957), *[[The Vikings|Die Wikinger]]* (1958) un *[[Last Train from Gun Hill|Der letzte Zug von Gun Hill]]* (1959) mit. As herutragendst Dorstellen gellt allgemeen sien Titelrull in Vincente Minnelli sien Filmbiografie *[[Lust for Life|Vincent van Gogh – Ein Leben in Leidenschaft]]* (1956), woför he den New York Film Critics Circle Award un Golden Globe Award jeweils as best Hööftdorsteller kreeg, bi de Oscar-Verleehn aber tegenöver Yul Brynner (*[[The King and I|Der König und ich]]*) dat Nahsehn harr. Ebenfalls de Titelrull övernehm Douglas in Stanley Kubrick sien Grootprodukschoon *[[Spartacus (1960)|Spartacus]]* (1960), in de he den glieknamigen röömschen Slaven un Gladiator dorstellt un den Film ok mitproduzeeren dee. Dorbi hett Douglas den Dreihbookschriever Dalton Trumbo verplicht, de kommunistisch Sympathien verdächtigt wurr un in Hollywood up de Swaart List stahn harr. Rückblickend betekent de Schauspeler de Entscheeden för Trumbo as de wichtigste vun sien Karriere.

Douglas hett tweemal sülvst Regie führt, eerstmals 1973 in den Avendüerfilm *[[Scalawag]]* un twee Johr later in den Film *[[Posse|Männer des Gesetzes]]*. Sien letzt Rull harr Douglas in den Film *[[Meurtres à l’Empire State Building|Mord im Empire State Building]]* (2008).

1988 keem sien Autobiografie ünner den Titel *The Ragmans Son* herut, de in’ März 2007 de Fortsetten mit den Titel *Let’s Face It: 90 Years of Living, Loving, and Learning* folgen dee. Douglas schreev todem mehrere Romane.

Wiel sien Öllern düütschsprakig Jöden weern, kann he good Düütsch snacken.

An’ 13. Februar 1991 hett Douglas en Hubschruuverafstört överleevt, bi de twee Minschen storven sünd. 1995 hett he en Slaganfall harrt.

Bi de Oscarverleehn 2011 hett he den Pries för de best Nevendorstellerin an Melissa Leo övergeven.

Toletzt hett Kirk Douglas bet to sien Dood mit sien tweet Fru torüchtrucken in Kalifornien leevt.

## Synchronisatschoon
In den düütschsprakigen Ruum wurr Douglas in’ Allgemeenen siet Enn’ vun de 1950er Johren in vööl Filmen vun Arnold Marquis synchroniseert. Weil de aber to de an’ meesten beschäftigten düütsch Synchroonsnacker hörrn dee, kunn he disse Rull nich immer övernehmen. So wurr Marquis to’n Bispeel ok vun Gert Günther Hoffmann, Horst Niendorf, René Deltgen oder Heinz Drache vertreden, vör allen ok denn, wenn neben Douglas en wiedere männlich Schauspeler vörkeem, de tovör ok all faken vun Marquis synchroniseert wurrn weer.

## Filmrullen (Utwahl)

## Utteknungen
Kirk Douglas wurr in sien schauspelerisch Loopbahn dree Mal för den Oscar as best Schauspeler nomineert (*Champion*, *[[Stadt der Illusionen]]*, *[[Vincent van Gogh – Ein Leben in Leidenschaft]]*), kreeg de aber nie nich. Eerst 1996 kreeg he den Ehren-Oscar för sien Levenswark.
Buterdem kreeg Kirk Douglas folgen Utteknungen:

* 1949: Golden Apple Award as kooperativst Schauspeler
* 1956: New York Film Critics Circle Award as best Hööftdorsteller för *Vincent van Gogh*
* 1957: Golden Globe Award as best Hööftdorsteller för *Vincent van Gogh*
* 1957: Premio Sant Jordi för *Die Gaukler*
* 1958: San Sebastián International Film Festival: Zulueta-Pries för *Die Wikinger*
* 1968: Cecil B. DeMille Award für sien Levenswark
* 1980: César-Ehrenpries
* 1985: Ehrenlegion
* 1987: Goldene Kamera för sien Levenswark
* 1988: National Board of Review: NBR Award för dat Levenswark
* 1991: AFI Life Achievement Award vun dat American Film Institute
* 1994: Kennedy-Pries
* 1994: ShoWest Convention: Pries för dat Levenswark
* 1997: Hollywood Film Festival: Pries för dat Levenswark
* 1998: Screen Actors Guild Awards: Screen Actors Guild Life Achievement Award
* 2000: Wine Country Film Festival Pries för dat Levenswark
* 2001: Goldener Ehrenbär vun de Berlinale Pries för dat Levenswark 
* 2001: PGA Golden Laurel Awards: Milestone Award
* 2005: Palm Springs International Film Festival: Pries för dat Levenswark
* Steern up den Hollywood Walk of Fame (6263 Hollywood Blvd.)

In de vun dat American Film Institute herutgeven List vun de „Top 25 der männlichen Filmstars“ is Kirk Douglas up Positschoon 17 platzeert.

* De Asteroid *(19578) Kirkdouglas* wurr nah hüm nömmt.

## Sonstiges
In den Asterix-Band *[[Obelix auf Kreuzfahrt]]* is en vun de Hööftfiguren, de Greek  *Spartakis*, de de Anführer vun en Grupp vun revolteeren Slaven is, sowohl den Schauspeler Kirk Douglas nahempfunnen as ok en Anspelen up de sien Rull in den Film „*Spartacus*“.  

## Schriften
;Romans
* *The Broken Mirror.*
* *Young Heroes Of The Bible.*
* *Dance With The Devil.*
* *Der letzte Tango in Brooklyn.*

;Autobiografien
* *The Ragmans Son.* 1988.
* *Ein Fall von Glück.* Mein neues Leben nach dem Schlaganfall (Originaltitel: *My Stroke of Luck.* übersetzt von Wolfdietrich Müller), Bastei Lübbe-TB 61539, Bergisch Gladbach 2003, ISBN 978-3-404-61539-1.
* *Let’s Face It: 90 Years of Living, Loving, and Learning.* 2007.

## Literatur
* Roland Lacourbe: *Kirk Douglas. Seine Filme – sein Leben.* Heyne, München 1985, ISBN 3-453-86088-8.
* Peter Bogdanovich in’ Gespräch mit Kirk Douglas: *Romantik beginnt mit 80.* Süddeutsche Zeitung Magazin 34/2008.

## Weblenken

* Biographie up film-zeit.de
* ''Tugend ist nicht fotogen'' – Interview mit Helmut Sorge un Martin Wolf in’ *Spiegel*, 5. Februar 2001, Nr. 6, S. 188.
* 
* DNB-Katalog
* Biller vun Kirk Douglas In: Virtual History

## Enkeld Nahwiesen